smcproject/ml-wiki-sentences huggingface dataset:
ഹവായിയൻ കൂറ്റ് ഇംഗ്ലീഷ് വിലാസം https://ml.wikipedia.org/wiki/Hawaiian_coot
വെള്ളത്തിൽ തന്നെ കൂട് നിർമ്മിക്കുന്ന ഒരു ജലപക്ഷിയാണ് ഹവായിയൻ കൂറ്റ് (Hawaiian coot) .
ഇവ ഹവായ് ദ്വീപുകളിലെ തണ്ണീർ തടങ്ങളിൽ മാത്രമാണ് കണ്ടുവരുന്നത്.
വെള്ളത്തിൽ പൊങ്ങി കിടക്കുന്ന ഇവയുടെ കൂടുകൾക്ക് 60 സെന്റിമീറ്റർ വരെ വ്യാസം ഉണ്ട്.
ജല സസ്യങ്ങൾ,വാൽമാക്രികൾ , ചെറുമീനുകൾ എന്നിവയെ ഇവ  ആഹരിക്കുന്നു.
ഇവ 4-10 മുട്ടകൾ ഇടാറുണ്ട്.
സർവശക്തിയും എടുത്ത് ഇവ തങ്ങളുടെ കൂട് സംരക്ഷിക്കുന്നു.
ഏകദേശം 2,000 - 4,000 ആണ് ഇവയുടെ ജനസംഖ്യ .
അവലംബം Wildlife As Canon Sees it.
http://www.wildlifebycanon.com/#/hawaiian-coot/ Archived 2014-12-18 at the Wayback Machine .
ഹവാന ഇംഗ്ലീഷ് വിലാസം https://ml.wikipedia.org/wiki/Havana
ലാറ്റിനമേരിക്കൻ രാജ്യമായ ക്യൂബയുടെ തലസ്ഥാന നഗരമാണ് ഹവാന .
ക്യൂബയിലെ ഏറ്റവും വലിയ നഗരവും പ്രധാന തുറമുഖവും സാമ്പത്തികാസിരാകേന്ദ്രവുമാണ് ഹവാന.
1514-ലോ 1515-ലോ ആഗസ്ത് 25നാണ് ഈ നഗരം സ്ഥാപിക്കപ്പെട്ടത്.
ഹവായി ദ്വീപുകൾ
ഹവായി ദ്വീപുകൾ (Hawaiian: Mokupuni o Hawai‘i) 1500 മൈലുകൾ (2400 കി. മി.) നീളത്തിൽ ഉത്തര പസഫിക്കിൽ തെക്ക് ഹവായ് ദ്വീപിനും വടക്കൻ അറ്റത്തുള്ള കുറി അറ്റോളിനും ഇടയിൽക്കിടക്കുന്ന 8 പ്രധാന ദ്വീപുകളുടെയും അനേകം അറ്റോളുകളുടെയും ദ്വീപശകലങ്ങളുടെയും കടലിനടിയിലെ കടൽക്കുന്നുകളുടെയും കൂട്ടമാണിത്.
സാന്റ്‌വിച്ച് ദ്വീപുകൾ എന്നാണ് യൂറോപ്യന്മാരും അമേരിക്കക്കാരും ഇവയെ വിളിച്ചത്.
സാന്റ്‌വിച്ച് എന്ന പേര് സാന്റ്‌വിച്ചിലെ നാലാം ഏൾ ആയ ജോൺ മൊണ്ടാഗുവുമായി ബന്ധപ്പെട്ടാണ് സാഹസികസഞ്ചാരിയായ ജെയിംസ് കുക്ക് ഇവയ്ക്ക് ഈ പേരു നിർദ്ദേശിച്ചത്.
ഇപ്പോൾ ഉപയോഗിക്കുന്ന പേര് ഹവായി പ്രധാന കരയിൽനിന്നും ഉൽഭവിച്ചു.
1893ൽ ഹവായിയിലെ രാജാവിനെ രാജാധികാരത്തിൽനിന്നും സ്ഥാനഭ്രഷ്ടനാക്കിയശേഷം അമേരിക്ക ഈ ദ്വീപുകളെ യുണൈറ്റെഡ് സ്റ്റേറ്റ്സുമായി ചേർത്തു.
ഇന്ന് ഹവായിയുടെ പ്രധാന ദ്വീപുകളും മനുഷ്യവാസമില്ലാത്ത ഉത്തര ദ്വീപുകളിൽ മിക്കവയും ചേർത്താണ് യുനൈറ്റഡ് സ്റ്റേറ്റ്സിലെ ഒരു സ്റ്റേറ്റായി ചേർത്തത്.
ഹവായിയൻ എമ്പറർ സീമൗൻട് ശൃംഖല എന്ന അഗ്നിപർവ്വതപ്രവർത്തനം മൂലം സമുദ്രാന്തർഭാഗത്തുണ്ടായ  പർവ്വതനിരയുടെ ജലത്തിനുമുകളിലുള്ള ഭാഗമാണ് ഇക്കാണുന്ന ഹവായി ദ്വീപുകൾ.
ഏറ്റവും അടുത്തുള്ള ഭുഖണ്ഡത്തിൽനിന്നും 3000 കിലോമീറ്ററോളം അകലെയാണ് ഈ ദ്വീപസമൂഹം കിടക്കുന്നത്.
ദ്വീപുകളും പവിഴപുറ്റുകളും Hawaiian Islands from space.
1778 ജനുവരി 18 നാണ് മ്യാപ്റ്റൻ ജെയിംസ് കുക്ക് ദ്വീപുകൾ സന്ദർശിച്ച് സാന്റ്‌വിച്ച് ദ്വീപുകൾ എന്നു വിളിച്ചത്.
സാന്റ്‌വിച്ച് എന്ന പേര് സാന്റ്‌വിച്ചിലെ നാലാം ഏൾ ആയ ജോൺ മൊണ്ടാഗുവിന്റെ സ്മരണാർത്ഥമാണ് നൽകിയത്.
പ്രാദേശികമായ പേരായ ഹവായി ഉപയോഗിച്ചുതുടങ്ങുന്നതിനുമുൻപ്1840 വരെ ഈ പേരായിരുന്നു ഉപയോഗിച്ചിരുന്നത്.
ഹവായി ദ്വീപുകൽക്കു മൊത്തത്തിൽ 6,423.4 square miles (16,636.5 km2) വിസ്തീർണ്ണമുണ്ട്.
ഈ ദ്വീപുകളും അവയ്ക്കിടയിലുള്ള ദ്വിപുസമാനപ്രദേശങ്ങളും യുണൈറ്റെഡ് സ്റ്റേറ്റ്സിന്റെ 50ആം സംസ്ഥാനമായാണ് (ഹവായി സംസ്ഥാനം) ഭരണനിർവ്വഹണം നടത്തുന്നത്.
പ്രധാന ദ്വീപുകൾ Main islands
The eight main islands of Hawaii (also called the Hawaiian Windward Islands) are listed here.
All except Kaho ʻ olawe are inhabited.
Island Nickname Area Population (as of 2010) Density Highest point Elevation Age ( Ma ) Location Hawai ʻ i The Big Island 1 4,028.0 sq mi (10,432.5 km 2 ) 185,079 4 45.948/sq mi (17.7407/km 2 ) Mauna Kea 1 13,796 ft (4,205 m) 0.4 19°34′N 155°30′W ﻿ / ﻿ 19.567°N 155.500°W ﻿ / 19.567; -155.500 ﻿ ( Hawaii ) Maui The Valley Isle 2 727.2 sq mi (1,883.4 km 2 ) 144,444 2 198.630/sq mi (76.692/km 2 ) Haleakalā 2 10,023 ft (3,055 m) 1.3–0.8 20°48′N 156°20′W ﻿ / ﻿ 20.800°N 156.333°W ﻿ / 20.800; -156.333 ﻿ ( Maui ) O ʻ ahu The Gathering Place 3 596.7 sq mi (1,545.4 km 2 ) 953,207 1 1,597.46/sq mi (616.78/km 2 ) Mount Ka ʻ ala 5 4,003 ft (1,220 m) 3.7–2.6 21°28′N 157°59′W ﻿ / ﻿ 21.467°N 157.983°W ﻿ / 21.467; -157.983 ﻿ ( Oahu ) Kaua ʻ i The Garden Isle 4 552.3 sq mi (1,430.5 km 2 ) 66,921 3 121.168/sq mi (46.783/km 2 ) Kawaikini 3 5,243 ft (1,598 m) 5.1 22°05′N 159°30′W ﻿ / ﻿ 22.083°N 159.500°W ﻿ / 22.083; -159.500 ﻿ ( Kauai ) Moloka ʻ i The Friendly Isle 5 260.0 sq mi (673.4 km 2 ) 7,345 5 28.250/sq mi (10.9074/km 2 ) Kamakou 4 4,961 ft (1,512 m) 1.9–1.8 21°08′N 157°02′W ﻿ / ﻿ 21.133°N 157.033°W ﻿ / 21.133; -157.033 ﻿ ( Molokai ) Lāna ʻ i The Pineapple Isle 6 140.5 sq mi (363.9 km 2 ) 3,135 6 22.313/sq mi (8.615/km 2 ) Lāna ʻ ihale 6 3,366 ft (1,026 m) 1.3 20°50′N 156°56′W ﻿ / ﻿ 20.833°N 156.933°W ﻿ / 20.833; -156.933 ﻿ ( Lanai ) Ni ʻ ihau The Forbidden Isle 7 69.5 sq mi (180.0 km 2 ) 170 7 2.45/sq mi (0.944/km 2 ) Mount Pānī ʻ au 8 1,250 ft (381 m) 4.9 21°54′N 160°10′W ﻿ / ﻿ 21.900°N 160.167°W ﻿ / 21.900; -160.167 ﻿ ( Niihau ) Kaho ʻ olawe The Target Isle 8 44.6 sq mi (115.5 km 2 ) 0 8 0 Pu ʻ u Moaulanui 7 1,483 ft (452 m) 1.0 20°33′N 156°36′W ﻿ / ﻿ 20.550°N 156.600°W ﻿ / 20.550; -156.600 ﻿ ( Kahoolawe ) ചെറിയ ദ്വീപുകൾ, അറ്റോളുകൾ, റീഫുകൾ
Smaller islands, atolls, and reefs (all west of Ni ʻ ihau are uninhabited ) form the Northwestern Hawaiian Islands , or Hawaiian Leeward Islands: Nihoa (Mokumana) Necker (Mokumanamana) French Frigate Shoals (Kānemiloha ʻ i) Gardner Pinnacles (Pūhāhonu) Maro Reef (Nalukākala) Laysan (Kauō) Lisianski Island (Papa ʻ āpoho) Pearl and Hermes Atoll (Holoikauaua) Midway Atoll (Pihemanu) Kure Atoll (Mokupāpapa) See also Hawaii Outline of Hawaii Index of Hawaii-related articles List of Hawaii birds List of fish of Hawaii List of Ultras of Hawaii Maritime Fur Trade Mountain peaks of Hawaii Hawaii Inter-Island Cable System References Further reading {{ cite journal }} : | contribution= ignored ( help ) ; Cite journal requires | journal= ( help ) An integrated information website focused on the Hawaiian Archipelago from the Pacific Region Integrated Data Enterprise (PRIDE) .
Macdonald, G. A., A. T. Abbott, and F. L. Peterson.
Volcanoes in the Sea: The Geology of Hawaii , 2nd edition.
517 pp. The Ocean Atlas of Hawai‘i Archived 2022-04-07 at the Wayback Machine .
- SOEST at University of Hawai ʻ i. {{ cite web }} : External link in | publisher= and | work= ( help )
21°N 157°W ﻿ / ﻿ 21°N 157°W ﻿ / 21; -157
ഹള്ളികർ പശു
“മൈസൂർ” എന്നും അറിയപ്പെടുന്ന ഹള്ളികർ പശു എന്ന ഇനം ദക്ഷിണേന്ത്യയിലെ ഏറ്റവും മികച്ച കരട് ഇനമായി കണക്കാക്കപ്പെടുന്നു.
ദക്ഷിണേന്ത്യൻ ഇനങ്ങളിൽ ഭൂരിഭാഗവും ഈ ഇനത്തിൽ നിന്നാണ് ഉത്ഭവിച്ചത്.
മൈസൂർ, മാണ്ഡ്യ, ബാംഗ്ലൂർ, കോലാർ, തുംകൂർ, ഹസ്സൻ, കർണാടകയിലെ ചിത്രദുർഗ ജില്ലകൾ ഇവയുടെ ഉത്ഭവ ദേശത്തിൽ ഉൾപ്പെടുന്നു.
സ്വഭാഗഗുണങ്ങൾ
ഇത് വെളുത്തതും ഇളം ചാരനിറവുമുള്ള ഇനം പശുവാണ്.
ഇളയ ബ്രീഡിംഗ് കാളകൾക്ക് തോളിലും പിൻഭാഗത്തും ഇരുണ്ട ഷേഡുകൾ ഉണ്ട്.
തലക്ക് മുകളിൽ നിന്ന് കൊമ്പുകൾ പരസ്പരം ഉയർന്നുവരുന്നു, നേരായ, മുകളിലേക്കും പിന്നിലേക്കും, ഏതാണ്ട് പകുതിയോളം നീളവും തുടർന്ന് ചെറുതായി മുന്നോട്ടും അകത്തേക്കും പോയിന്റ് ടിപ്പുകൾ ഉപയോഗിച്ച് ഓറിയന്റുചെയ്യുന്നു.
കണ്ണുകൾ, കവിൾ, കഴുത്ത് അല്ലെങ്കിൽ തോളിൽ പ്രദേശത്തിന് ചുറ്റും വെളുത്ത അടയാളങ്ങളോ ക്രമരഹിതമായ പാടുകളോ കാണപ്പെടുന്നു.
പ്രൊഫഷണൽ ബ്രീഡർമാർ മൃഗങ്ങളെ സെമി-ഇന്റൻസീവ് മാനേജുമെന്റ് സിസ്റ്റത്തിൽ പരിപാലിക്കുന്നു.
പച്ച കാലിത്തീറ്റയിൽ പ്രധാനമായും വിരൽ മില്ലറ്റ്, പുല്ല്, സോർജം അല്ലെങ്കിൽ മുത്ത് മില്ലറ്റ് എന്നിവ ഉൾപ്പെടുന്നു.
ഒരു കറവകാലത്തെ ശരാശരി പാൽ വിളവ് 222-1134 കിലോഗ്രാം മുതൽ 542 കിലോഗ്രാം വരെയാണ്, ശരാശരി പാൽ കൊഴുപ്പ് 5.7%.
അവലംബം ↑ https://www.dairyknowledge.in/article/hallikar ↑ http://14.139.252.116/agris/bridDescription.aspx%5Bപ്രവർത്തിക്കാത്ത+കണ്ണി%5D പുറംകണ്ണികൾ ചുവന്ന സിന്ധി കാറ്റിലിന്റെ സ്റ്റാറ്റസ്, സ്വഭാവഗുണങ്ങൾ, പ്രകടനം
ഹവ, മറിയം, ആയിഷ ഇംഗ്ലീഷ് വിലാസം https://ml.wikipedia.org/wiki/Hava,_Maryam,_Ayesha
സഹ്ര കരിമി സംവിധാനം ചെയ്ത 2019 ലെ അഫ്ഗാൻ ചലച്ചിത്രമാണ് ഹവ, മറിയം, ആയിഷ .
92-ാമത് അക്കാദമി അവാർഡുകളിൽ മികച്ച അന്താരാഷ്ട്ര ഫീച്ചർ ഫിലിമിനുള്ള അഫ്ഗാൻ എൻട്രിയായി ഇത് തിരഞ്ഞെടുക്കപ്പെട്ടു.
ചിത്രം സമർപ്പിച്ച അഫ്ഗാൻ കമ്മിറ്റിയുടെ നിയമസാധുതയെക്കുറിച്ച് ചോദ്യങ്ങൾ ഉയർന്നതിനാൽ,  അക്കാദമിയുടെ അന്തിമ ചിത്രങ്ങളുടെ പട്ടികയിൽ ഇത് ഉൾപ്പെട്ടിരുന്നില്ല,.
കാബൂളിലെ മൂന്ന് ഗർഭിണികളായ സ്ത്രീകൾ, അവരുടെ ജീവിതത്തിലെ  നേരിടുന്ന വെല്ലുവിളികളാണ് ഈ ചിത്രത്തിന്റെ പ്രമേയം.
അഭിനേതാക്കൾ ഹാവയായി അരേസൂ അരിയാപൂർ മറിയമായി ഫെരേഷ്ത അഫ്ഷർ ആയിഷയായി ഹസിബ ഇബ്രാഹിമി ഇതും കാണുക മികച്ച അന്താരാഷ്ട്ര ഫീച്ചർ ഫിലിമിനുള്ള 92-ാമത് അക്കാദമി അവാർഡിനുള്ള സമർപ്പിക്കപ്പെട്ടു.
വെനീസ് അന്താരാഷ്ട്ര ചലച്ചിത്രോത്സവത്തിൽ പ്രദർശിപ്പിച്ചു കേരള അന്താരാഷ്ട്ര ചലച്ചിത്രോത്സവം 2019 ൽ പ്രദർശിപ്പിച്ചു അവലംബം ബാഹ്യ ലിങ്കുകൾ Hava, Maryam, Ayesha ഇന്റർനെറ്റ് മൂവി ഡാറ്റാബേസിൽ
ഹവാ അബ്ദി ഇംഗ്ലീഷ് വിലാസം https://ml.wikipedia.org/wiki/Hawa_Abdi
സൊമാലിയയിലെ മനുഷ്യാവകാശ പ്രവർത്തകയും ഭിഷഗ്വരയുമാണ് ഡോ. ഹവാ അബ്ദി.
സോവിയറ്റ് യൂണിയനിലെ യുക്രേൻ കീവ് സർവകലാശാലയിൽനിന്ന് മെഡിക്കൽ വിദ്യാഭ്യാസവും  ഡോക്ടർ ബിരുദവും കരസ്ഥമാക്കി.
സോമാലിയയുടെ തലസ്ഥാനമായ മൊഗാ ഡിഷുവിൽ ഒറ്റ മുറിയിൽ ആരംഭിച്ച ക്ലിനിക് 1983 ആയപ്പോഴേയ്ക്കും പട്ടണത്തിനുപുറത്ത് അത്യാധുനിക സൗകര്യങ്ങളോടുകൂടിയ ഒരു വനിതാ ശിശുസംരക്ഷണ ആശുപത്രിയാക്കി മാറ്റി,   ഡോ. ഹവാ അബ്ദി ഫൗണ്ടേഷന് രൂപംകൊടുത്തു.
ആശുപത്രിക്ക് ചുറ്റുമുള്ള ആയിരത്തി മുന്നൂറേക്കർ ഫലഭൂയിഷ്ഠമായ കൃഷിഭൂമി ഡോ. അബ്ദി വാങ്ങി.
കടുത്ത ഭക്ഷ്യക്ഷാമത്തിലും പകർച്ചവ്യാധികളിലുംപെട്ട് ആയിരക്കണക്കിനാളുകളുടെ ജീവൻ സോമാലിയയിൽ നഷ്ടപ്പെട്ടു.
മതതീവ്രവാദി ഗ്രൂപ്പുകൾ അന്യോന്യം കലഹിക്കുന്ന ഗോത്രങ്ങളുടെ നേതൃത്വം പിടിച്ചടക്കിയതോടെ ഒരു കലാപഭൂമിയായി മാറിയ സോമാലിയയിൽ ആഭ്യന്തര കലാപത്തിൽ മുറിവേറ്റ ആയിരങ്ങളുടെ അഭയകേന്ദ്രമായി ഹവാ അബ്ദി മാറി.
ഹവാ അബ്ദിയും അവരുടെ രണ്ടു പെൺമക്കളായ ഡോ. ആമിന മുഹമ്മദും ഡോ. ഡെക്കോ മുഹമ്മദും ഹവാ അബ്ദി ഫൗണ്ടേഷൻ പ്രവർത്തനങ്ങൾക്ക് നേതൃത്ത്വം നൽകുന്നു .
തീവ്രവാദി ആക്രമണം
2010 മെയ് മാസത്തിൽ അക്രമം ഡോ. അബ്ദിയുടെ ക്യാമ്പിനുനേരെ തീവ്രവാദികൾ അഴിച്ചുവിട്ടത്.
ഹിസബ്-അൽ-ഇസ്ലാം എന്ന തീവ്രവാദി സംഘടന ഡോ. അബ്ദി നടത്തുന്ന ക്യാമ്പും ആശുപത്രിയും ഓഫീസുകെട്ടിടങ്ങളും ഭക്ഷണവും മരുന്നും സൂക്ഷിക്കുന്ന കലവറകളും പിടിച്ചെടുക്കുകയും ഡോ. അബ്ദിയെ തടവിലാക്കുകയും ചെയ്തു.
പുരസ്കാരങ്ങൾ ഗ്ലാമർ മാഗസിൻ നടത്തിയ ഗാലപ്പോളിൽ ഡോ. അബ്ദിയെയും മക്കളെയും 2010-ലെ പ്രശസ്ത ലോകവനിlകളായി തെരഞ്ഞെടുത്തിരുന്നു.
അവലംബം ↑ DHAF Foundation ↑ ↑ പുറം കണ്ണികൾ തീവ്രവാദികളുടെ പേടി സ്വപ്നം Archived 2016-03-05 at the Wayback Machine .
New York Times article Profile
ഹവാ മഹൽ ഇംഗ്ലീഷ് വിലാസം https://ml.wikipedia.org/wiki/Hawa_Mahal
രാജസ്ഥാനിലെ ജയ്പൂരിൽ സ്ഥിതിചെയ്യുന്ന സവിശേഷശൈലിയിലുള്ള മാളികയാണ് ഹവാ മഹൽ .
കാറ്റുകളുടെ മാളിക എന്നാണ് ഹവാ മഹൽ എന്ന പേരിനർത്ഥം.
1799 -ൽ മഹാരാജാ സവായ് പ്രതാപ് സിങ് ആണ്‌ ഈ മാളിക പണി കഴിപ്പിച്ചത്.
ചെറിയ ജാലകങ്ങളോടു കൂടിയ കൂടുകൾ ചേർത്തു വച്ച് അഞ്ച് നിലകളിലായുള്ള ഈ മാളിക സ്ത്രീകൾക്ക് പുറം ലോകം വീക്ഷിക്കാനായി പണിതീർത്തതാണ്‌.
കൊട്ടാരത്തിലെ സ്ത്രീകൾക്ക് പർദ്ദയുടെ ഉപയോഗം നിർബന്ധമായിരുന്ന കാലത്തായിരുന്നു ഇതിന്റെ നിർമ്മാണം നടന്നത്.
ജയ്പൂർ ഭരണാധികാരികളായിരുന്ന കഛാവ രജപുത്രരുടെ സിറ്റി പാലസ് എന്നറിയപ്പെടുന്ന ജയ്പൂർ നഗരത്തിനകത്തുള്ള കൊട്ടാരത്തിന്റെ സ്ത്രീകൾക്കുള്ള അന്തഃപുരത്തിന്റെ ഭാഗമായായിരുന്നു ഹവാ മഹലിന്റെ നിർമ്മിതി.
ചുവന്ന മണൽക്കല്ലിൽ വെളുത്ത വരമ്പുകൾ ചേർത്ത് രജപുത്രശൈലിയിലുള്ള ഈ കെട്ടിടം രൂപകൽപ്പന ചെയ്തത്, ലാൽ ചന്ദ് ഉസ്ത എന്ന ശിൽപ്പിയാണ്.
ജരോഖകൾ എന്നറിയപ്പെടുന്ന ചുവന്ന മണൽക്കല്ലിൽ തീർത്ത 953 ജനലുകൾ ഈ മാളികക്കുണ്ട്.
ഹവാ മഹലിലേക്കുള്ള പ്രവേശനകവാടവും രണ്ട് നടുമുറ്റങ്ങളും
കൃഷ്ണഭക്തനായിരുന്ന സവായ് പ്രതാപ് സിങ്, കൃഷ്ണന്റെ കിരീടത്തിന്റെ ആകൃതിയിലാണ് ഹവാ മഹലിന്റെ മുൻഭാഗം രൂപകൽപ്പന ചെയ്തത്.
ഹവാ മഹലിനകത്തേക്കുള്ള പ്രവേശനം, അതിനു പിന്നിലൂടെയാണ്.
ഈ മാളികയുടെ പുറത്തേക്ക് വീക്ഷണമുള്ള ഒരു വശം മാത്രമേ അഞ്ചുനിലകളിലായുള്ളൂ മാത്രമല്ല, ഈ അഞ്ചുനിലകളുടെ പുറം ഭാഗത്തു മാത്രമേ അലങ്കാരപ്പണികളുമുള്ളൂ.
രണ്ടു നടുമുറ്റങ്ങളൂടെ ചുറ്റുമായുള്ള ഈ മാളികയുടെ മറ്റു മൂന്നു വശങ്ങളും രണ്ടു നിലകളിലാണ്.
അഞ്ചുനിലകളിൽ മുൻപിൽ കാണുന്ന ഭാഗത്തെ മുകളിലെ മൂന്നു നിലകൾക്ക് ഒറ്റ മുറിയുടെ വീതി മാത്രമേയുള്ളൂ.
ചിത്രങ്ങൾ‌ Hawa Mahal (Jaipur) എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പുറകിൽ നിന്നുള്ള ദൃശ്യം ഹവാ മഹലിന്റെ പ്രധാനകെട്ടിടത്തിനു പിന്നിലുള്ള ഭാഗത്തിന്റെ മുകൾ ഭാഗം കുറിപ്പുകൾ ൧ ഇന്ന് സിറ്റി പാലസും ഹവാമഹലും വെവ്വേറെ സ്മാരകങ്ങളായാണ് സംരക്ഷിക്കപ്പെടുന്നത് അവലംബം ↑ ഹവാ മഹലിൽ പ്രദർശിപ്പിച്ചിരിക്കുന്ന വിവരഫലകം 1 2 ↑
ഹൊസ്‌ദുർഗ്‍
ഹൊസ്‌ദുർഗ്‍ / ഹോസ്ദുർഗ് (Kannada : ಹೊಸದುರ್ಗ): കേരളത്തിലെ കാസർഗോഡ് ജില്ലയിലെ ഹോസ്‌ദുർഗ്‍ താലൂക്കിന്റെ കേന്ദ്രം.
കോട്ടകളുടെ നാടാണ് ഇത്.
കന്നഡ പദമായ ഹൊസ (പുതിയത്) സംസ്കൃത പദമായ ദുർഗ (കോട്ട) എന്നിവ ചേർന്നാണ് പുതിയകോട്ട എന്നുകൂടി അറിയപ്പെടുന്ന ഹൊസ്‌ദുർഗ്‍ എന്ന സ്ഥലനാമം ഉണ്ടായത്.
ഭരണസിരാകേന്ദ്രം എന്നതുകൂടാതെ, ഒരു സാംസ്കാരികകേന്ദ്രവും കൂടിയാണ് ഇവിടം.
ജവഹർലാൽ നെഹ്റു പ്രസംഗിച്ച മാന്തോപ്പ് മൈതാനം ഇവിടെയാണ്.
ബോർഡ് സ്കൂൾ എന്ന് അറിയപ്പെടുന്ന ജി.എച്ച്.എസ്.എസ്. ഹോസ്ദുർഗ്ഗ് ഇവിടുത്തെ പ്രമുഖ വിദ്യാലയമാണ്.
താലൂക്കിന്റെ ഭരണകേന്ദ്രമായിരുന്ന താലൂക്കോഫീസ് 1915-ലാണ് നിർമ്മിക്കപ്പെട്ടത്.
സ്വാതന്ത്ര്യത്തിന് മുൻപും പിൻപുമുള്ള നിരവധി ചരിത്ര സംഭവങ്ങൾക്ക് സാക്ഷ്യം വഹിച്ച താലൂക്കോഫീസ് മന്ദിരം ഒരു ചരിത്രസ്മാരകമായി സംരക്ഷിക്കപ്പെടുന്നു.
ഇതിന്റെ ഭിത്തിയിൽ 1957 ൽ സ്ഥാപിച്ചിട്ടുള്ള അണ - നയാപൈസ വിനിമയനിരക്ക് പട്ടിക ഇപ്പോഴും കേടില്ലാതെ നിലനിൽക്കുന്നുണ്ട്.
ചിത്രശാല പ്രധാന സ്ഥലങ്ങൾ, സ്മാരകങ്ങൾ നെഹ്റു മണ്ഡപം ഹോസ്ദുർഗ്ഗ് ബോർഡ് സ്കൂൾ അണ -പൈസ വിനിമയ നിരക്ക് പട്ടിക ഹോസ്ദുർഗ്ഗ്താലൂക്കോഫീസിന്റെ പഴയ കെട്ടിടം കാർത്തിക പൂജാമണ്ഡപം ലളിതകലാ അക്കാദമി ആർട്ട് ഗാലറി ഹോസ്ദുർഗ്ഗ് പുറംകണ്ണി Hosdurg, Kasaragod എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Official_Website_of_Kasaragod_district ↑ മാതൃഭൂമി പത്രവാർത്ത
ഹോ ചി മിൻ ഇംഗ്ലീഷ് വിലാസം https://ml.wikipedia.org/wiki/Ho_Chi_Minh
വിയറ്റ്നാം യുദ്ധത്തിൽ അമേരിക്കയെ പരാജയപ്പെടുത്തുന്നതിനു നേതൃത്വം നൽകിയ വിപ്ലവകാരിയും, രാജ്യതന്ത്രജ്ഞനും യുദ്ധാനന്തരം സ്വതന്ത്ര് വിയറ്റ്നാമിന്റെ പ്രധാനമന്ത്രിയും പ്രസിഡൻറും ആയിരുന്നു.
ഹോ ചി മിൻ ( മേയ് 19 , 1890 – സെപ്റ്റംബർ 2 , 1969 ).
അമേരിക്ക ചരിത്രത്തിൽ ഇന്നു വരെ ഒരു യുദ്ധത്തിലേ തോറ്റിട്ടുള്ളൂ, അത് ഈ കൊച്ചുമനുഷ്യന്റെയും വിയറ്റ്നാമിന്റേയും മുന്നിലാണ് എന്ന് ഇദ്ദേഹത്തിന്റെ ചരമകോളത്തിൽ ന്യൂയോർക്ക് ടൈസ് പ്രഖ്യാപിക്കുകയുണ്ടായി ഹോചിമിൻ (Hồ Chí Minh) എന്ന പേരിനർത്ഥം ഉദ്ദീപിപ്പിക്കപ്പെട്ടവൻ എന്നാണ്.
ഇദ്ദേഹത്തെ ജനങ്ങൾ ഹോ അമ്മാവൻ എന്നാണ് വിളിച്ചിരുന്നത്.
1941 മുതൽ വിയറ്റ്മിൻ ഇൻഡിപെൻഡൻസ് മൂവ്മെന്റ് നയിച്ചിരുന്നത് ഹോ ചിമിൻ ആണ്.
1945 ൽ കമ്മ്യൂണിസ്റ്റ് നേതൃത്വത്തിലുള്ള ഡെമോക്രാറ്റിക് റിപ്ലബിക്ക് ഓഫ് വിയറ്റ്നാം സ്ഥാപിച്ചു.
ഡിയൻബിയൻഫു യുദ്ധത്തിൽ ഫ്രഞ്ച് യൂണിയനെ തോൽപിച്ചു.
1955 ൽ ആരോഗ്യപരമായ കാരണങ്ങളാൽ അധികാരത്തിൽ നിന്നും ഒഴിഞ്ഞു നിന്നു.
കമ്മ്യൂണിസ്റ്റ് രാഷ്ട്രം രൂപീകരിക്കുവാനുള്ള യുദ്ധത്തെ മുന്നിൽ നിന്നു നയിച്ചു.
യുദ്ധാനന്തരം ഹോ ചി മിനോടുള്ള ആദരപൂർവ്വം റിപ്ലബിക്ക് ഓഫ് വിയറ്റ്നാമിന്റെ തലസ്ഥാനമായ സൈഗോൺ, ഹോ ചി മിൻ നഗരം എന്നു നാമകരണം ചെയ്യപ്പെട്ടു.
ജീവ ചരിത്രം ബാല്യം
1890 മേയ് 19 നു മധ്യ വിയറ്റ്നാമിലെ എങ്ഖെ ആൻ പ്രവിശ്യയിൽ ഹോആങ് ട്രൂ എന്ന ഗ്രാമത്തിൽ ആണ് ഹോ ജനിച്ചത്.
ചെറുപ്പത്തിലെ പേര്  ൻഗുയെൻ സിൻ കുങ് (Nguyễn Sinh Cung) എന്നായിരുന്നു.
അദ്ദേഹം വളർന്നത് കിംലിയെൻ എന്ന ഗ്രാമത്തിലാണ്.
അദ്ദേഹത്തിന് മൂന്നു സഹോദരങ്ങളായിരുന്നു.
അന്ന് വിയറ്റ്നാം ഫ്രാൻസിന്റെ കോളനിയായിരുന്നു.
1858 - 1884 കാലത്തിലാണ് ഫ്രഞ്ചുകാർ വിയറ്റ്നാമിനെ കച്ചവട താല്പര്യങ്ങൾ മുൻ നിർത്തി ഒരു കോളനിയാക്കിയത്.
പത്തു വയസ്സായപ്പോൾ അദ്ദേഹത്തിന്റെ പിതാവ് അദ്ദേഹത്തിന് ൻഗുയെൻ ടാട് താൻഹ് (Nguyễn Tất Thành)എന്ന് പേർ വച്ചു (അർത്ഥം പൂർത്തിയാക്കിയവൻ).
ഹോയുടെ പിതാവ്, ൻഗുയെൻ സിൻ സാക് (Nguyễn Sinh Sắc) ഒരു കടുത്ത കൺഫൂഷ്യസ് മത വിശ്വാസിയായിരുന്നു.
കുട്ടിയായിരിക്കുമ്പോൾ തന്നെ ൻഗുയെൻ ചൈനീസ് ഭാഷയിൽ പ്രാവീണ്യം നേടി .
വിയറ്റ്നാമിലെ രാജകൊട്ടാരത്തിൽ ഗുമസ്തവേല ചെയ്തിരുന്ന അദ്ദേഹം രാജസഭയിൽ ജോലി ചെയ്യുന്നതിന് വിസമ്മതിച്ചതു മൂലം ജോലിയിൽ നിന്ന് പിരിച്ചുവിടൽ നേരിടേണ്ടി വന്ന വ്യക്തിയായിരുന്നു.
അദ്ദേഹം ഫ്രഞ്ചു വാഴ്ചക്കെതിരായി പ്രതിഷേധിച്ചിരുന്നവരോട് ഐക്യ ദാർഢ്യം പ്രഖ്യാപിച്ച് രാജിവയ്ക്കുകയായിരുന്നു എന്നും പറയുന്നു.
അദ്ദേഹം കൊച്ചു ഹോയ്ക്ക് കൺഫൂഷ്യസിന്റെ മത തത്ത്വങ്ങൾ പറഞ്ഞുകൊടുക്കുകയും സ്വന്തം കാലിൽ നിൽക്കാൻ പ്രാപ്തി നേടിക്കൊടുക്കയും ചെയ്തു.
ഫ്രഞ്ച് രീതിയിലുള്ള ഔപചാരികമായ വിദ്യാഭ്യാസവും അദ്ദേഹം ആർജ്ജിച്ചു.
ഹോ യും അച്ഛനെ പിന്തുടർന്ന് സ്വാതന്ത്ര്യ പ്രവർത്തനങ്ങളിൽ മുഴുകി.
1911 -ൽ അദ്ദേഹം അമിറൽ ലാതോഷ്-ട്രെവിൽ എന്ന നീരാവിക്കപ്പലിൽ കുശിനിക്കാരനായ് ജോലിചെയ്ത് ഫ്രഞ്ച് മാഴ്സേയിൽ എത്തിച്ചേർന്നു.
പുനർ വിദ്യാഭ്യാസം ആയിരുന്നു ലക്ഷ്യം.
എന്നാൽ അദ്ദേഹത്തിന്റെ അപേക്ഷ ഫ്രഞ്ച് കൊളോണിയൽ മേൽനോട്ട വിദ്യാലയം നിരാകരിക്കുകയായിരുന്നു.
അദ്ദേഹം ഈ കാലങ്ങളിൽ കൂലി വേലകളിൽ ഏർപ്പെട്ടു.
അദ്ദേഹത്തിന്റെ അറിവിനായുള്ള ദാഹം തീർക്കാൻ ഒഴിവ് സമയങ്ങളിലെല്ലാം പൊതു ഗ്രന്ഥശാല സന്ദർശിക്കുക പതിവാക്കി.
അവിടത്തെ പുസ്തകങ്ങളും ദിനപത്രങ്ങളും അരിച്ചു പെറുക്കി വായിച്ചു.
അദ്ദേഹം റഷ്യൻ വിപ്ലവത്തിലും മാർക്സിസ്റ്റ് ആശയങ്ങളിലും ആകൃഷ്ടനായി.
അമേരിക്കയിൽ ഹോചിമിന്റെ ഹാനോയിയിലെ വീട്
1912 -ൽ മറ്റൊരു കപ്പലിലെ കുശിനിക്കാരന്റെ സഹായിയായി ഹോ അമേരിക്കൻ ഐക്യനാടുകളിൽ എത്തിച്ചേർന്നു.
ഒരു വർഷക്കാലം അദ്ദേഹം കപ്പലിൽ തന്നെ ജോലി നോക്കി.
ബോസ്റ്റണിലും ന്യൂ യോർക്കിലുമായി കഴിച്ചുകൂട്ടി.
അതിനു ശേഷം അദ്ദേഹം പലയിടങ്ങളിലുമായി പല ജോലികൾ ചെയ്തു.
1917 മുതൽ ഒരു വർഷം ബ്രൂക്ക്‌ലിനിലെ ഒരു ധനിക കുടുംബത്തിൽ ജോലി ചെയ്തു.
ഈ കാലഘട്ടത്തിലാണ് അദ്ദേഹം അമേരിക്കയിൽ തമ്പടിച്ചിരുന്ന കൊറിയക്കാരായ ദേശസ്നേഹികളുമായി അടുപ്പത്തിലായതും ദേശസ്നേഹം എന്ന കാഴ്ചപ്പാട് രൂപപ്പെട്ടതും എന്ന് പറയപ്പെടുന്നു.
1913 നും 1919 നും ഇടക്ക് അദ്ദേഹം ഇംഗ്ലണ്ടിലെ വെസ്റ്റ് ഈലിങ്ങ് എന്ന സ്ഥലത്താണ് ജീവിച്ചത് ഇക്കാലത്ത് ലോകപ്രശസ്തനായ കേക്ക് നിർമ്മാതാവായ എസ്കോഫ്ഫിയറിന്റെ കീഴിൽ കേക്ക് നിർമ്മാണം അദ്ദേഹം പഠിച്ചു എന്ന് പറയപ്പെടുന്നു.
ലണ്ടനിലെ വെസ്റ്റ് ഈലിംഗിലുള്ള ഡ്രേടൺ ഹോട്ടലിൽ ഹോ ചിമിൻ ഒരു തൂപ്പുകാരനായും, പാത്രങ്ങൾ കഴുകുന്ന ആളായും ജോലി ചെയ്തിട്ടുണ്ട്.
പിന്നീട് ജപ്പാനേയും, ഫ്രാൻസിനേയും, അമേരിക്കയേയും എല്ലാം യുദ്ധത്തിൽ തോൽപ്പിക്കുന്നതിനു മുമ്പ് ഹോ ചിമിൻ തന്റെ ചെറുപ്പകാലത്തിൽ കുറേ സമയം ചെലവഴിച്ചത് ഡ്രേടൺ ഹോട്ടലിന്റെ അടുക്കളയിലായിരുന്നു .
അദ്ദേഹത്തിന്റെ ജീവചരിത്രത്തിൽ ഏറ്റവും കുറച്ചു വിവരങ്ങളുള്ളത് ഈ വിദേശവാസക്കാലത്തെക്കുറിച്ചാണ്.
അക്കാലത്ത് രാഷ്ട്രീയപരമായി ഹോ ചിമിൻ അത്ര പ്രശസ്തനുമല്ലായിരുന്നു.
രാഷ്ട്രീയ വിദ്യാഭ്യാസത്തിനായി ഫ്രാൻസിൽ
1919 മുതൽ 1923 വരെ ഫ്രാൻസിൽ ജീവിക്കുമ്പോൾ ഹോ ചിമിൻ കമ്മ്യൂണിസ്റ്റ് ആശയങ്ങളുമായി അടുത്തു.
അദ്ദേഹത്തിന്റെ സുഹൃത്തും, സോഷ്യലിസ്റ്റ് പാർട്ടി ഓഫ് ഫ്രാൻസിലെ സഖാവുമായ മാർസെൽ കാഷിന്റെ സഹവാസമായിരുന്നു ഈ കമ്മ്യൂണിസത്തോടുള്ള അടുപ്പത്തിനു കാരണം.
1917 ൽ തന്നെ താൻ ലണ്ടനിൽ നിന്നും പാരീസിലെത്തി എന്നു ഹോ ചി മിൻ അവകാശപ്പെടുന്നു.
എന്നാൽ ഫ്രഞ്ച് പോലീസിന്റെ കൈയ്യിൽ അദ്ദേഹം 1919 ൽ പാരീസിൽ എത്തിയതായുള്ള രേഖകളാണ് ഉള്ളത് .
ഒന്നാം ലോക മഹായുദ്ധത്തിന്റെ സമയത്ത്, ഫ്രഞ്ച് ഇന്റോചൈനയിലുള്ള വിയറ്റ്നാമീസ് പൗരൻമാരുടെ മൗലികഅവകാശങ്ങൾക്കു വേണ്ടി പരാതികൾ ഉന്നയിച്ചെങ്കിലും അതെല്ലാം അവഗണിക്കപ്പെടുകയാണുണ്ടായത്.
വിയറ്റ്നാമിനെ ഫ്രഞ്ച് അധീനതയിൽ നിന്നും വിടുവിക്കണം എന്നു കാണിച്ച് അന്നത്തെ അമേരിക്കൻ പ്രസിഡന്റായിരുന്ന വുഡ്രോ വിൽസന് ഹോ ചി മിൻ പരാതി നൽകിയിരുന്നു.
ശ്രദ്ധിക്കപ്പെടാതെ പോയ ഇത്തരം പരാതികൾ അദ്ദേഹത്തെ ഒരു തീവ്രവാദ ചിന്താഗതികളിലേക്കു നയിച്ചു.
ഇതേ സമയം ഹോ ചി മിൻ നാട്ടിലെ കോളനിവിരുദ്ധ സമരത്തിലെ ദേശീയ ഹീറോ ആയി മാറുകയും ചെയ്തു .
1920 ൽ കോൺഗ്രസ്സ് ഓഫ് ടൂർസ് ന്റെ കാലത്ത് ഹോ ചിമിൻ കമ്മ്യൂണിസ്റ്റ് പാർട്ടി ഓഫ് ഫ്രാൻസിന്റെ സ്ഥാപകാംഗമായി മാറി.
കമ്മ്യൂണിസ്റ്റ് ഇന്റർനാഷണലിന്റെ ഏഷ്യയിലെ നേതാവും കോളനിവാഴ്ചക്കെതിരേയുള്ള സമരത്തിന്റെ സൈദ്ധാന്തികനുമായി മാറി.
ഇൻഡോചൈന യുദ്ധത്തിൽ കമ്മ്യൂണിസ്റ്റ് പാർട്ടി ഓഫി ഫ്രാൻസ് അതിൽ ഉൾപ്പെട്ടിട്ടുണ്ടായിരുന്നു.
1922 മെയ്, ഫ്രാൻസിലെ കായിക വാർത്തകൾ റിപ്പോർട്ട് ചെയ്യുന്നവർ അവരുടെ ലേഖനങ്ങളിൽ ഇംഗ്ലീഷ് ഉപയോഗിക്കുന്നതിനെ വിമർശിച്ചുകൊണ്ട് ഹോ ചി മിൻ ഒരു ലേഖനം എഴുതുകയുണ്ടായി .
സോവിയറ്റ് യൂണിയനിലും ചൈനയിലും
1923 ൽ ഹോ ചിമിൻ പാരീസിൽ നിന്ന് മോസ്കോയിലേക്ക് യാത്രയായി.
അവിടെ കമ്മ്യൂണിസ്റ്റ് ഇന്റർനാഷണലിൽ ഉദ്യോഗസ്ഥനായി ചേരുകയും, കമ്മ്യൂണിസ്റ്റ് യൂണിവേഴ്സിറ്റി ഓഫ് ദ ടോയിലേഴ്സ് ഓഫ് ദ ഈസ്റ്റിൽ പഠനം തുടങ്ങുകയും ചെയ്തു .
നവംബർ 1924 ന് റിപ്പബ്ലിക്ക് ഓഫ് ചൈനയിൽ എത്തുന്നതിനു മുൻപ് അദ്ദേഹം അഞ്ചാമത് കമ്മ്യൂണിസ്റ്റ് ഇന്റർനാഷണലിൽ പങ്കെടുക്കുകയും ചെയ്തു.
വിയറ്റ്നാമിലെ രാഷ്ട്രീയത്തെക്കുറിച്ച് ഏറ്റവും കൂടുതൽ എഴുതിയിട്ടുള്ള മാദ്ധ്യമപ്രവർത്തകനായ ഹൊവാങ് വാൻ ചി പറയുന്നത്, ഹോചി മിൻ 100,000 പിയാസ്റ്ററിനു വേണ്ടി ഫാൻ ബോയി ചാ എന്ന നേതാവിനെ ഷാങ്ഹായിൽ വെച്ച് ഫ്രഞ്ച് പോലീസിനു ഒറ്റു കൊടുത്തു എന്നാണ്.
ഹോ ചിമിൻ പിന്നീട് ഇത് താൻ തന്നെ ചെയ്തു എന്നു സമ്മതിച്ചിട്ടുണ്ട്.
ഫാൻ ബോയിയുടെ വിചാരണ ഫ്രഞ്ച് വിരുദ്ധ വികാരങ്ങളെ ആളിക്കത്തിക്കുമെന്ന് അദ്ദേഹം വിചാരിച്ചു, കൂടാതെ ഒരു കമ്മ്യൂണിസ്റ്റ് പാർട്ടി രൂപീകരിക്കാനായി തനിക്കു പണവും ആവശ്യമുണ്ടായിരുന്നത്രെ .
എന്നാൽ ഹോ ചി മിൻ: എ ലൈഫ് എന്ന പുസ്തകത്തിൽ വില്ല്യം ഡ്വിക്കർ ഈ കഥയെ തള്ളിക്കളയുന്നു.
ഫാൻ ബോയിയുടെ അറസ്റ്റിനു കാരണക്കാരൻ മറ്റൊരു കമ്മ്യൂണിസ്റ്റ് നേതാവായിരുന്ന ൻഗുയെൻ തുവോങ് ഹീയൻ ആണെന്ന് വില്ല്യം പറയുന്നു.
1925ൽ ഹോചിമിൻ യുവാക്കൾക്ക് വിദ്യാഭ്യാസം നൽകുന്നതിനുള്ള ക്ലാസ്സുകൾ എടുത്തിരുന്നു, കൂടാതെ ഇൻഡോചൈനിയിലെ വിപ്ലവപ്രസ്ഥാനങ്ങളെക്കുറിച്ച് വാംപോവാ മിലിട്ടറി അക്കാദമിയിൽ ക്ലാസ്സുകളും എടുത്തിരുന്നു.
ഈ കാലഘട്ടത്തിൽ ഹോ ചിമിൻ ഒരു ചൈനീസ് യുവതിയെ വിവാഹം കഴിച്ചു .
ഇതിനെ ചോദ്യം ചെയ്ത സഖാക്കളോട് ഹോ ചിമിൻ പ്രതികരിച്ചതിങ്ങനെയാണ്.
എന്നെ ഭാഷ പഠിപ്പിക്കാനും, വീട് നോക്കാനും എനിക്ക് ഒരു  സ്ത്രീയെ ആവശ്യമുണ്ട് എന്നാണ് വിവാഹ സമയത്ത് ഹോചിമിന് 36 വയസ്സും, അദ്ദേഹത്തിന്റെ ഭാര്യക്ക് 21 വയസ്സും ഉണ്ടായിരുന്നു .
ഒരു കമ്മ്യൂണിസ്റ്റ് സഖാവിന്റെ വസതിയിലാണ് ഇരുവരും താമസിച്ചിരുന്നത്.
1927ൽ ചിയാംഗ് കൈഷക് അദ്ദേഹത്തെ വേട്ടയാടാൻ ശ്രമിച്ചെങ്കിലും, ഹോചിമിൻ മോസ്ക്കോയിലേക്കു കടന്നു കളഞ്ഞു.
അവിടെ വെച്ച് തന്നെ ബാധിച്ചിരുന്ന ക്ഷയരോഗത്തിൽ നിന്നും രക്ഷനേടുവാനായി കുറച്ചു നാൾ അവിടെ വിശ്രമിക്കുകയുണ്ടായി.
അവിടെ നിന്നും ഹോചിമിൻ, ബെർലിൻ , സ്വിറ്റ്സർലാന്റ് , ഇറ്റലി , വഴി ബാങ്കോക്കിലേക്കു വന്നു.
ജൂലൈ 1928 നാണ് ഹോചിമിൻ ബാങ്കോക്കിലെത്തിയത്.
ലെനിൻ രചിച്ച “തിസീസ് ഓൺ ദ നാഷണൽ ആന്ഡ് കൊളോണിയൽ ക്വസ്ത്യൻ‘ എന്ന പ്രബന്ധം ഹോയുടെ രാഷ്ട്രീയ വിശ്വാസങ്ങൾക്ക് ബലം നല്കി. 1923 -ല് മോസ്കോയിലെത്തി ഹോ മാർക്സിസം പഠിച്ചു. അടുത്ത വർഷം ഇൻഡോ ചൈനയിൽ കമ്മ്യൂണിസ്റ്റ് പാർട്ടിയുണ്ടാക്കുക എന്ന രഹസ്യ ലക്ഷ്യവുമായി ഹോ ചൈനയിലെ കാൻറണിലെത്തി.  അവിറ്റെ സ്വാതന്ത്ര്യമോഹികളായ വിയറ്റ്നാം കാരെ സംഘടിപ്പിച്ച് ‘റവല്യൂഷണറി യൂത്ത് ലീഗ്’ എന്ന സംഘടന രൂപവത്കരിച്ചു.
ദേശീയബോധവും കോളനി വിരുദ്ധ വികാരവും ജനങ്ങൾക്കിടയിൽ വളർത്തുകയായിരുന്നു ലക്ഷ്യം.
1929 ൽ ഇന്ത്യയിലേക്കും , ഷാങ്ഹായിലേക്കും രക്ഷപ്പെടുന്നതിനു മുമ്പ് ഹോ ചിമിൻ തായ്ലൻഡിൽ തന്നെയാണ് തന്റെ പ്രവർത്തനം നടത്തിയിരുന്നത് .
1931 ൽ ഹോചിമിൻ ഹോങ്കോങിൽ വെച്ച് അറസ്റ്റ് ചെയ്യപ്പെട്ടു.
അന്യരാജ്യത്തുവെച്ചു അറസ്റ്റുചെയ്തതുകൊണ്ട് കുറ്റവാളിയെ തിരികെ സ്വന്തം സർക്കാരിനു ഏൽപ്പിച്ചുകൊടുക്കേണ്ട സമ്മർദ്ദം ഉണ്ടായതുകൊണ്ട് ബ്രിട്ടീഷ് സർക്കാർ 1932 ൽ ഹോ ചിമിൻ മരണമടഞ്ഞു എന്ന തെറ്റായ വാർത്ത പുറത്തുവിടുകയാണുണ്ടായത് .
1933 ൽ ബ്രിട്ടീഷുകാർ ഹോ ചിമിനെ സ്വതന്ത്രനാക്കി വിടുകയാണുണ്ടായത്.
ഹോ ചിമിൻ ഇറ്റലിയിലേക്കു തന്നെ തിരികെപോയി.
അവിടെ ഒരു ഭക്ഷണശാലയിൽ അദ്ദേഹം ജോലി നേടി.
ഈ ഭക്ഷണശാലയിലെ പ്രധാന തീൻമേശമുറിയുടെ ചുമരിൽ ഹോചിമിന്റെ ഒരു വലിയ ചിത്രം ഇന്നും തൂക്കിയിട്ടുണ്ട് .
1938 ൽ ഹോചിമിൻ ചൈനയിലേക്കു തിരിച്ചു പോയി.
ചൈനീസ് സേനയിൽ ഉപദേശകനായി ജോലി തുടങ്ങി .1940 ഓടുകൂടി അദ്ദേഹം ഹോചി മിൻ എന്ന പേരു ഉപയോഗിക്കാൻ തുടങ്ങി.
വിയറ്റ്നാമിലെ ഒരാളുടെ പേരിന്റെ കൂടെ അയാളുടെ കുടുംബപേരു കൂടി ഉപയോഗിക്കുന്ന പതിവുണ്ട്.
അങ്ങനെയാണ് ഹോ എന്നതു കൂടി അദ്ദേഹം പേരിനു കൂടെ ചേർക്കാൻ തുടങ്ങിയത് .
1942 വിയറ്റനാമിന്റെസ്വാതന്ത്ര്യസമരപ്രസ്ഥാനത്തിനു നേതൃത്വം നൽകാനായി ഹോ വിയറ്റ്നാമിലേക്കു തിരിച്ചുപോന്നു.
10,000 ത്തോളം വരുന്ന ഗറില്ലാ പോരാളികളായിരുന്നു ഈ വിയറ്റ് മിൻ എന്നറിയപ്പെടുന്ന പ്രസ്ഥാനത്തിൽ ഉണ്ടായിരുന്നത് .
ഫ്രഞ്ച് സൈന്യത്തിനെതിരേയും,രണ്ടാം ലോകമഹായുദ്ധത്തിൽ കടന്നാക്രമിച്ച ജപ്പാൻ സൈന്യത്തിനെതിരേയും ഹോ ചിമിൻ ധാരാളം യുദ്ധങ്ങളിൽ പങ്കെടുത്തിട്ടുണ്ട്.
ഇതിനെല്ലാം അമേരിക്കയുടെ വ്യക്തമായ എന്നാൽ നിഗൂഢമായ പിന്തുണയും ഉണ്ടായിരുന്നു.
ചൈനയിലെ കമ്മ്യൂണിസ്റ്റ് നേതൃത്വത്തിനു രക്ഷപ്പെടുത്താൻ കഴിയുന്നതിനു മുമ്പ് ചിയാങ് കൈഷക്കിന്റെ അധികാരനേതൃത്വം ഹോ ചിമിനെ ജയിലിലാക്കി .
1943 ൽ ഹോചിമിൻ വിയറ്റ്നാമിലേക്കു തിരിച്ചുപോന്നു.
അദ്ദേഹം മലമ്പനിയാൽ വളരെ ക്ഷീണിതനായിരുന്നു.
വിയറ്റ് മിൻ നേതൃത്വം കൊടുത്ത ഓഗസ്റ്റ് വിപ്ലവത്തിനുശേഷം രൂപം കൊണ്ട് താൽക്കാലിക സർക്കാറിന്റെ ചെയർമാൻ ഹോ ചിമിൻ ആയി .
അതോടൊപ്പം ബാവോ ദായി എന്ന ചക്രവർത്തിയോട് സ്വമേധയാ സ്ഥാനം ഒഴിയാനും ഹോ ചിമിൻ ആവശ്യപ്പെട്ടു, വേറെ ഒരു രാജ്യംപോലും ഈ സർക്കാരിനെ അംഗീകരിക്കുന്നില്ല എന്ന ന്യായം പറഞ്ഞായിരുന്നു ഇത്.
ഹോ ചിമിൻ തുടർച്ചയായി അമേരിക്കൻ പ്രസിഡന്റായിരുന്ന ഹാരി.
എസ്.ട്രൂമാനുമായി ബന്ധപ്പെട്ടുകൊണ്ടിരുന്നു.
വിയറ്റ്നാമിലെ സ്വാതന്ത്ര്യ പ്രസ്ഥാനത്തെ സഹായിക്കണം എന്ന ആവശ്യം ഉയർത്തിക്കൊണ്ടായിരുന്നു ഇത്.
പക്ഷേ ട്രൂമാൻ ഈ ആവശ്യത്തോട് ഒരിക്കൽപോലും പ്രതികരിക്കുകയുണ്ടായില്ല .
അധികാരത്തിനുവേണ്ടിയുള്ള മത്സരത്തിൽ വിയറ്റ് മിൻ പാർട്ടി എതിർപാർട്ടിയിലെ ചില ശത്രുക്കളെ കൊന്നൊടുക്കി, ഭരണനേതൃത്വത്തിലിരുന്ന പാർട്ടിയുടെ നേതാവ്, ൻഗൊ ദിൻ ദിയമിന്റെ സഹോദരൻ.
ഇങ്ങനെ ധാരാളം പേരെ അവർ കൊന്നൊടുക്കി എന്ന് ചില സ്രോതസ്സുകളെ ഉദ്ധരിച്ചുകൊണ്ട് ജോസഫ് ബട്ടിംഗർ പറയുന്നു .
1946 ൽ ഹോ ചിമിൻ രാജ്യത്തിനു പുറത്തായിരുന്ന സമയത്ത് അദ്ദേഹത്തിന്റെ കീഴുദ്യോഗസ്ഥർ ഏതാണ്ട് 2,500 കമ്മ്യൂണിസ്റ്റ്കാരല്ലാത്തവരെ ജയിലിനുള്ളിലാക്കി.
ഏകദേശം 6,000 ത്തോളം  ആളുകളെ ഭീഷണിപ്പെടുത്തി പലായനം ചെയ്യിച്ചു .
നൂറുകണക്കിന് രാഷ്ട്രീയ ശത്രുക്കൾ ജയിലിലാവുകയോ രാജ്യം വിട്ടോടിപോകേണ്ടിവരുകയോ ചെയ്തു.
വിയറ്റ്നാമിലെ താൽക്കാലിക സർക്കാരിനെതിരെ ഒരു പരാജയപ്പെട്ട സമരം നയിച്ചതിനായിരുന്നു ഈ കടുത്ത ശിക്ഷകൾ നേരിടേണ്ടിവന്നത് .
പ്രാദേശികമായ എല്ലാ രാഷ്ട്രീയ പാർട്ടികളേയും നിരോധിച്ചു, പ്രാദേശികസർക്കാരുകളെല്ലാം പിരിച്ചുവിടപ്പെട്ടു .
ഡെമോക്രാറ്റിക്ക് റിപ്പബ്ലിക്ക് ഓഫ് വിയറ്റ്നാമിന്റെ ആദ്യ സമ്മേളനത്തിൽ  പങ്കെടുത്തവരിൽ മൂന്നിൽ രണ്ട് ഭാഗവും വിയറ്റ് മിൻ പാർട്ടിക്ക് പുറത്തു നിന്നുള്ളവരായിരുന്നു, ചിലർ തെരഞ്ഞെടുപ്പുകൂടാതെ തന്നെ നേരിട്ടു നാമനിർദ്ദേശം ചെയ്യപ്പെട്ടവരായിരുന്നു.
ൻഗുയെൻ ഹായ് താൻ പാർട്ടിയുടെ വൈസ് പ്രസിഡന്റ് ആയി നാമനിർദ്ദേശം ചെയ്യപ്പെട്ടു.
പത്തിൽ നാലു മന്ത്രി പദങ്ങളും എൻ.പി.വി പാർട്ടിയിൽ നിന്നുള്ളവർക്കായിരുന്നു.
ഡെമോക്രാറ്റിക്ക് റിപ്പബ്ലിക്ക് ഓഫ് വിയറ്റ്നാമിന്റെ ജനനം
1945 സെപ്തംബർ 2 ആം തീയതി ബാവോ ചക്രവർത്തി സ്ഥാനം ഒഴിഞ്ഞതിനുശേഷം ഡെമോക്രാറ്റിക്ക് റിപ്പബ്ലിക്ക് ഓഫ് വിയറ്റ്നാം പാർട്ടിയുടെ പേരിൽ വിയറ്റ്നാമിന്റെ സ്വാതന്ത്ര്യപ്രഖ്യാപനം നടത്തി .
സൈഗോണിൽ ഇതേ സമയം, ഫ്രഞ്ച് സൈന്യവുമായുള്ള പോരാട്ടം മൂർഛിക്കുകയായിരുന്നു.
ബ്രിട്ടീഷ് കമ്മാൻഡർ ജനറൽ ഡഗ്ലസ് ഗ്രേസി  പട്ടാളനിയമം പ്രഖ്യാപിച്ചു.
വിയറ്റ് മിൻ നേതാക്കൾ ഒരു സമരം ആഹ്വാനം ചെയ്താണ് ഈ പ്രഖ്യാപനത്തിനെതിരേ പ്രതികരിച്ചത് .
1945 സെപ്തംബറിൽ രണ്ട് ലക്ഷത്തോളം സൈനികർ ഉൾപ്പെടുന്ന ചൈനയുടെ പട്ടാളം ഹാനോയിലേക്കു വന്നു.
നിലവിലുള്ള കമ്മ്യൂണിസ്റ്റ് ഗവൺമെന്റ് പിരിച്ചുവിട്ട് ഒരു തെരഞ്ഞെടുപ്പു നടത്തി കൂട്ടുമന്ത്രിസഭ ഉണ്ടാക്കാൻ ഉള്ള ഒരു ഒത്തു തീർപ്പ് ഹോ ചിമിനും ചൈനാ സൈനിക ജനറലുമായി ഉണ്ടാക്കി.
പിന്നീട് ചിയാങകൈഷക് തന്റെ വിയറ്റ്നാമിലുള്ള സ്വാധീനം ഉപയോഗിച്ച് ഫ്രഞ്ചുകാരുമായി കരാറുണ്ടാക്കി, അവിടെ ഹോ ചിമിന് കീഴടങ്ങുകയല്ലാതെ മറ്റു മാർഗ്ഗങ്ങളുണ്ടായിരുന്നില്ല.
അദ്ദേഹം ഫ്രാൻസുമായി ഒരു കരാറിലേർപ്പെട്ടു.